Pozitivna kretanja na tržištu rada
Prema najnovijem zvaničnom izveštaju, stopa nezaposlenosti u Sjedinjenim Državama pala na najniži nivo u protekle dve godine
Slika tržišta rada je za mnoge Amerikance vedrija. Najveće zasluge imaju privatni poslodavci, koji su u martu otvorili 216 hiljada radnih mesta. Komesar za statistiku rada, Kit Hol, kaže da je to drugi mesec za redom kako ekonomija otvara više od 200 hiljada radnih mesta. kaže Hol. Nacionalna stopa nezaposlenosti je sada 8,8 odsto, što je manje od 9,8 odsto u decembru i predstavlja najveće četvoromesečno smanjenje posle gotovo 30 godina. U kompaniji za dostavu pošiljki, UPS, u Merilendu, predsednik Barak Obama se u petak našalio da veći broj radnih mesta nego što je očekivano, znači i veći broj pošiljki za isporuku. Ipak, on je sasvim ozbiljno rekao da za njegovu administraciju otvaranje novih radnih mesta i dalje ima prvenstvo. , poručio je američki predsednik. Na njujorškoj berzi, investitori su takođe usredsređeni na brojeve radnih mesta – što je naglo povećalo vrednost akcija. Analitičari ukazuju da će se zahvaljujući porastu industrijske proizvodnje i izvoza, ove godine verovatno povećati i zapošljavanje. Direktor Boinga, Džim Meknerni kaže da je njegova kompanija među onima koje planiraju širenje poslovanja. kaže Meknerni. Republikanci su pozdravili pozitivne brojeve na tržištu rada. Međutim, predsednik Predstavničkog doma, Džon Bejner, kaže da strategija administracije povećava ekonomsku neizvesnost. rekao je Bejner. Uprkos postojanom povećanju zaposlenosti, otprilike 13 i po miliona Amerikanaca je i dalje bez posla. To je gotovo dvostruko više nego pre početka recesije, decembra 2007.